
Lenkai nori atskiros 
apskrities Vilniui ir 


Šalčininkams 


Vilnius, kovo 16 d, (Elta) — 
Lietuvos Lenkų Rinkimų Akci- 
Ja (LLRA) savo teiginiais sa- 
vivaldybių tarybų rinkimų dek- 
laracijoje prieštarauja Lietuvos 
Konstitucijai, įsitikinusi „Vilni- 
jos” draugija. 

Rytų Lietuvos problemas na- 
grinėjančios ir sprendžiančios 
„Vilnijos“ draugijos pirmi- 
ninkas Kazimieras Garšva pra- 
nešė, kas rašoma LLRA savival- 
dybių tarybų rinkimų deklaraci 
joje. LLRA rašo, kad „sieks 
Vilniaus ir Šalčininkų rajonų 
pagrindu įkurti Vilniaus ap- 
skriti”, „atnaujinti Lenkijos, 
Rusijos televizijų programų 


transliavimą", „visomis 
priemonėmis rems Lenkų uni- 
versiteto Vilniuje veiklą“, 
„stengsis, kad būtų sugrąžinti 
tautinių mažumų pastatai“ 
LLRA taip pat „pasisako už tau- 
tinių mažumų vietinių kalbų 
statusą, Kai atitinkama ma- 
žuma šučaro ne mažiau kaip 
104 gyventojų", o „valstybinės 
kalbos mokėjimo atestacija turi 
būti atidėta iki 2000 metų" 

Šie teiginiai, anot Kazimiero 
Garšvos, prieštarauja Lietuvos 
Respublikos Konstitucijos 11, 
14, 28, 123 straipsniams ir kai 
kuriems įstatymams. 


„ Darbininkų Sąjungos akcija 
Vilniuje 


Vilnius, kovo 16 d. (Elta) — 
Lietuvos Darbininkų Sąjunga, 
tęsdama akciją „Darbo, duonos 
teisingumo”, ketvirtadienį 
Savivaldybės aikštėje surengė 
mitingą. Prie Vyriausybės rū- 
mų su plakatais ir lentelėmis, 
ant kurių užrašyti akcijos reika- 
lavimai „Duanos", „Tvarkos“, 


„Sąžinės“, Teisybės”, „Darbo“, 
susirinko daugiausia pensinio 
amžiaus Žmonos. 

Kalbose buvo sakoma, kad ko 
vodami už Lietuvą 1991 m. gau- 
sio 13-ąj4 nesitikėjo, jog sulaukė 
tokių laikų, kal „žmonės išvaro 
mi iš darbo, pensininkai mari- 
nami badu, 0 prezidentas už 

mūsų pinigus vežiojasi dukrelę 
į užsienį”. 

Kauno krašto invalidų ir pen- 
sininkų socialinėms teisėms 
ginti organizacijos atstovas Vy- 
tautas Andrijauskas pažadėjo 
„gegužės mėnesį į teismą pa- 
duoti premjerą Adolfą Šleževi- 
čių Už neteisingą kompensacijos 
už sužalojimą darbe indeksavi- 
mą". 

Akcijos dalyviai reikalavo, 
„kad valdžią paimtų tie, kurie 
moka vadovauti”. Ypač akty- 
viai mitingo dalyviai rinko 
aukas — po vieną centą — „ÀA. 
Šleževičiui už garbės ir orumo 
įžeidimą". Iš savivaldybės 
aikštės akcijos dalyviai pa- 
traukė prie Seimo rūmų, kur 
ankstesnės akcijos metu stovė- 
jusių palapinių vietoje susmeigė 
3,000 lentelių au akcijos reika- 
lavimais. 


